Komisijos sprendimas
2003 m. gruodžio 22 d.
iš dalies pakeičiantis Sprendimą 2002/657/EB, kiek tai susiję su mažiausių privalomų aptikti kiekių (MPAK) tam tikriems likučiams gyvūninės kilmės produktuose nustatymu
(pranešta dokumentu Nr. C(2003) 4961)
(tekstas svarbus EEE)
(2004/25/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. balandžio 29 d. Tarybos Direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinanti Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB [1] su paskutiniais pakeitimais, padarytais Reglamentu (EB) Nr. 806/2003 [2], ypač į jos 15 straipsnio 1 dalies antrą pastraipą,
kadangi:
(1) Gyvūninės kilmės produktuose esantys likučiai kelia susirūpinimą dėl visuomenės sveikatos. 2002 m. rugpjūčio 12 d. Komisijos Sprendimas 2002/657/EB dėl Tarybos direktyvos 96/23/EB nuostatų dėl analizės metodų tinkamumo ir rezultatų aiškinimo įgyvendinimo [3] su pakeitimais, padarytais Sprendimu 2003/181/EB [4], numato procedūrą palaipsniui nustatyti analitinių metodų, naudojamų aptikti medžiagas, kurių naudojamas nėra Bendrijoje leidžiamas arba yra be išlygų uždraustas, mažiausius privalomus aptikti kiekius (MPAK).
(2) Radus liekanų farmakologiškai aktyvios medžiagos žaliojo malachito, kurio naudojimas veterinariniuose vaistuose, skirtuose maistui skirtiems gyvūnams, Bendrijoje nėra leidžiamas, ir jo metabolito žaliojo leukomalachito akvakultūros produktuose, harmonizuotas MPAK lygis tai medžiagai buvo suderintas su Bendrijos etaloninėmis laboratorijomis, nacionalinėmis etaloninėmis laboratorijomis ir valstybėmis narėmis.
(3) Būtina numatyti suderintus lygius tos medžiagos kontrolei, kad būtų užtikrinama vienoda vartotojų apsauga visoje Bendrijoje.
(4) Todėl Direktyva 2002/657/EB turi būti atitinkamai iš dalies pakeista.
(5) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/657/EB iš dalies keičiamas taip:
1. 4 straipsnis pakeičiamas taip:
"4 straipsnis
Valstybės narės užtikrina, kad šioms medžiagoms aptikti naudojami analitiniai metodai atitinka II priede nurodytus mažiausius privalomus aptikti kiekius (MPAK), pagal priede numatytas matricas:
a) chloramfenikolis;
b) nitrofurano metabolitai;
c) medroksoprogesteronai;
d) žaliasis malachitas."
2. Sprendimo 2002/657/EB II priedas iš dalies keičiamas, kaip numatyta šio sprendimo priede
2 straipsnis
Šis Sprendimas skirta valstybėms narėms.
Priimta Briuselyje, 2003 m. gruodžio 22 d.